**“Greening Public Infrastructure” – Unapređenje energetske efikasnosti i**

**dogradnja sistema HE Perućica,**

**konsultantske usluge, Crna Gora**

|  |  |
| --- | --- |
| **Konsultantske usluge u sektoru hidroenergije**  | **Rok: 18.09.2020. godine** |

**Država:** Crna Gora

**Privredni sektor:** Hidroenergija

**Ref.-N°:** BMZ br. 2019 68 437,
 Njemačka razvojna banka *KfW*, br. nabavke: 505914

**Pretkvalifikacioni postupak**

**Karakteristike:**

Međunarodni otvoreni tender za konsultantske usluge za potrebe rekonstrukcije i modernizacije, tj. dogradnje HE Perućica, u korist Elektroprivrede Crne Gore AD Nikšić (EPCG).

**Investitor:**

Elektroprivreda Crne Gore AD Nikšić (EPCG), Nikšić, Crna Gora

**Predviđene aktivnosti:**

Projekat podrazumijeva aktivnosti na rekonstrukciji i modernizaciji, tj. ugradnju dodatne Pelton turbine (agregat br. 8) u HE Perućica, do kraja povećanja instalisanog kapaciteta elektrane na 365.5 MW. Mašinska zgrada i razvodno postrojenje HE Perućica izgrađeni su u toku finalne faze izgradnje HE Perućica kojom je predviđen agregat br. 8. Nominalna snaga osmog agregata iznosila bi 58.5 MW, tako da bi instalisani kapacitet elektrane bio povećan sa 307 MW na 365.5 MW, dok bi protok bio uvećan sa 68 m³/s na 81.75 m³/s. Agregat br. 8 će biti povezan sa 3. cjevovodom elektrane koji je projektovan za instalisani protok od 3 x 12.75 m³/s za tri agregata br. 6, 7 i 8.

Na osnovu analiza i studija koje su do sada izrađene, pokazalo se da poboljšanje radnih uslova elektrane sa osmim agregatom zahtijeva rekonstrukciju postojećeg kanala odvodne vode za agregat br. 8, rekonstrukciju kanala Zeta I - kompenzacioni rezervoar - vodozahvat, kao i manju sanaciju vodostana.

Cilj Projekta je realizacija potrebnih aktivnosti na sanaciji kao i ugradnja novog agregata u HE Perućica, u cilju održivog obezbjeđenja hidroenergije kao doprinos odgovornom, finansijski isplativom snabdijevanju električnom energijom, koje nema nepovoljan uticaj na promjenu klime. Na ovaj način, Projekat doprinosi ostvarenju globalnog cilja koji podrazumijeva smanjenje emisije CO2 i klimatskih promjena.

**Potrebne konsultantske usluge:**

Ciljevi Projekta su prethodno navedeni. U tom smislu se od Konsultanta zahtijeva pružanje sljedećih usluga:

* Izrada građevinskih projekata i tenderske dokumentacije, pružanje podrške i pomoći EPCG prilikom sprovođenja tenderskih procedura za odabir izvođača radova, pružanje podrške prilikom ocjene i vrjednovanja ponuda kao i kod ugovaranja izvođenja građevinskih radova, tj. radova na rekonstrukciji određenih građevinskih objekata koji pripadaju sistemu HE Perućica,
* Izrada tenderske dokumentacije, pružanje pomoći i podrške EPCG prilikom sprovođenja tenderskih procedura za odabir snabdjevača, pružanje pomoći prilikom ocjene i vrjednovanja ponuda kao i ugovaranja radova za elektro i mašinsku opremu, i odgovarajućih građevinskih radova koji se odnose na ugradnju agregata br. 8.

Usluge takođe podrazumijevaju pružanje ekspertske podrške EPCG u procesu ispunjavanja njenih obaveza o izvještavanju prema KfW-u (npr. o napredovanju projekta, itd.)

Konsultantske usluge se pružaju u tijesnoj saradnji sa EPCG i KfW, u svim aspektima radnog angažmana.

Konsultantske usluge finansiraju se iz kredita Federalnog Ministarstva za ekonomsku saradnju i razvoj SR Njemačke.

Odabir Konsultanta vrši se po osnovu najnovije verzije dokumenta ‘*Smjernice za nabavku konsultanstkih usluga, radova, postrojenja, dobara i nekonsultantskih usluga u finansijskoj saradnji sa državama partnerima’* (pogledati početnu stranicu KfW-a)*.*

Predviđeno je dodjeljivanje usluga međunarodnoj konsultantskoj kompaniji/zajedničkom ulaganju (*joint venture*) koje ima radno iskustvo u regionu i u sektoru hidroenergije, i koje ostvaruje minimalni godišnji prihod od 2 mil. € (kompanija ili zajedničko ulaganje (*joint venture*)). Konsultant ima podršku prilikom uspostavljanja saradnje sa domaćim konsultantskim firmama i/ili pojedinačnim konsultantima kao i sa specijalizovanim konsultantima/ekspertima, ukoliko se smatra potrebnim poboljšati neophodnu lokalnu, institucionalnu, obrazovnu i tehničku stručnost.

**Dokumentacija o Izražavanju interesa:**

Detaljni Pozivi za izražavanje interesa Konsultanata dostupni su od 7. avgusta 2020. godine, preko predsjednika Komisije za vrjednovanje g-dina Boška Božovića, imejl adresa: bosko.bozovic@epcg.com, uz podnošenje kopije agentu tenderskog postupka g-dnu Volker Spork, imejl adresa: volker.spork@t-online.de. Konsultanti koji žele učestvovati u pretkvalifikacionom postupku objavljuju svoj interes sa svim navedenim adresama.